Metodické usmernenie
k postupu účtovania transferov, ktoré poskytuje Agentúra na podporu výskumu a vývoja 

V zmysle § 12 zákona č. 172/2005 Z. z. o organizácii štátnej podpory výskumu a vývoja a o doplnení zákona 
č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov je Agentúra na podporu výskumu a vývoja (ďalej len „Agentúra“) rozpočtová organizácia so sídlom v Bratislave zapojená na rozpočet Slovenskej republiky prostredníctvom kapitoly Ministerstva školstva, vedy, výskumu a športu SR. Agentúra je zriadená na účel podpory výskumu a vývoja poskytovaním finančných prostriedkov na riešenie projektov. Agentúra dostáva finančné prostriedky od zriaďovateľa rozpočtovým opatrením. Finančné prostriedky poskytuje subjektom mimo verejnej správy (s.r.o., a.s., fyzickým osobám, neziskovým organizáciám, občianskym združeniam a družstvám) a subjektom vo verejnej správe (napr. príspevkovým a rozpočtovým organizáciám Slovenskej akadémie vied, verejným vysokým školám).

Tabuľka č. 1
Príklad účtovania poskytnutého transferu v účtovnej jednotke, ktorou je Agentúra:
Popis účtovného prípadu	MD	D	
Transfery poskytnuté subjektom mimo verejnej správy	372	225	
Zúčtovanie transferu od zriaďovateľa, ktorý bol poskytnutý subjektom mimo verejnej správy	352	372	
Zúčtovanie realizácie rozpočtových výdavkov ku dňu, ku ktorému sa zostavuje účtovná závierka	225	352	
Transfery poskytnuté rozpočtovým organizáciám ústrednej správy a ostatným subjektom vo verejnej správe (VVŠ) na ich medzirezortnej úrovni	358	225	
Zúčtovanie z financovania zo štátneho rozpočtu	352	358	
Vratky z nevyčerpaných transferov, ktoré boli poskytnuté aj vrátené v bežnom roku 	225	352	
Zúčtovanie realizácie rozpočtových výdavkov ku dňu, ku ktorému sa zostavuje účtovná závierka	225	352	
Transfery poskytnuté príspevkovým organizáciám ústrednej správy *	356	225	
Účtovanie zúčtovacích vzťahov vo výške transferov, záväzok voči štátnemu rozpočtu	352	353	
Zúčtovanie transferov podľa informácií obdržaných od PO SAV	353	356	
Vratky z nevyčerpaných transferov, ktoré boli poskytnuté aj vrátené v bežnom roku 	225	356	
Zníženie záväzku zo štátneho rozpočtu vo vecnej a časovej súvislosti s vrátením prostriedkov	353	352	
Zúčtovanie realizácie rozpočtových výdavkov ku dňu, ku ktorému sa zostavuje účtovná závierka	225	352	

*Tento spôsob bude znamenať vzťahy APVV voči PO a takisto vzťah APVV voči MŠVVŠ SR. PO SAV nebude nahlasovať žiadne vzťahy voči svojej kapitole.

Agentúra poskytuje v zmysle zmluvy bežný a kapitálový transfer zo štátneho rozpočtu rozpočtovej organizácii SAV platbou na mimorozpočtový účet.
 
V zmysle § 23 ods. 1 písm. c) zákona č. 523/2004 Z. z. o rozpočtových pravidlách verejnej správy je rozpočtová organizácia oprávnená prekročiť rozpočtový limit výdavkov o prostriedky prijaté od iných subjektov, napr. formou dotácie alebo grantu, ktoré vedie na samostatnom mimorozpočtovom účte. Pri použití ich odvedie na osobitný príjmový účet pre doplnkové zdroje a výdavky realizuje zo svojho výdavkového účtu.
Vzhľadom na to, že RO SAV realizuje presun finančných prostriedkov z mimorozpočtového účtu na osobitný príjmový účet pre doplnkové zdroje keď ich použije na úhradu výdavku, zostatok nevyčerpaných mimorozpočtových prostriedkov vykazuje na účte 359 v pasívach. V zmysle zmluvy ich môže použiť v nasledujúcom roku alebo ich musí vrátiť Agentúre. Nevyčerpané mimorozpočtové prostriedky, ktoré boli odvedené Agentúre v bežnom roku, RO SAV zaúčtuje v prospech účtu 221 a na ťarchu účtu 359.

Tabuľka č. 2
Príklad účtovania transferov prijatých od Agentúry v účtovnej jednotke, ktorou je RO SAV :
Popis účtovného prípadu	MD	D	
Príjem mimorozpočtových prostriedkov – bežný transfer 	221	359	
Odvod prostriedkov na osobitný príjmový účet pre doplnkové zdroje	261	221	
(vytvorenie analytického účtu k syntetickému účtu 224)	224 A	261	
Zúčtovanie presunu peňažných prostriedkov ako predpokladu ich čerpania 	352	351	
Faktúra za energie	502	321	
Úhrada faktúry	321	225	
Zúčtovanie bežného transferu zo štátneho rozpočtu do výnosov bežného obdobia vo vecnej a časovej súvislosti s nákladmi	359	681	
Príjem mimorozpočtových prostriedkov – kapitálový transfer zo štátneho rozpočtu	221	359	
Odvod prostriedkov na osobitný príjmový účet pre doplnkové zdroje	261	221	
(vytvorenie analytického účtu k syntetickému účtu 224)	224 A	261	
Zúčtovanie presunu peňažných prostriedkov ako predpokladu ich čerpania	352	351	
Faktúra za nákup dlhodobého hmotného majetku (DHM)	042	321	
Úhrada faktúry za DHM	321	225	
Zúčtovanie kapitálového transferu poskytnutého Agentúrou	359	353	
Zaradenie DHM do používania	02X	042	
Odpisy DHM podľa odpisového plánu	551	08X	
Vo vecnej a časovej súvislosti s odpismi zúčtovanie kapitálového transferu zo štátneho rozpočtu do výnosov	353	682	
Odoslanie finančných prostriedkov partnerovi	359	221	

V zmysle § 19 Opatrenia v účtovnej jednotke, ktorá je štátnou rozpočtovou organizáciou a zároveň zriaďovateľom inej rozpočtovej alebo príspevkovej organizácie, sa kapitálový transfer poskytnutý rozpočtovej organizácii v rámci príslušného konsolidovaného celku ústrednej správy účtuje súčasne s výdavkom rozpočtovej organizácie na ťarchu účtu 356 a v prospech účtu 353. Vo výške odpisov, opravných položiek a zostatkovej ceny pri vyradení DHM rozpočtových organizácií sa účtuje zúčtovanie kapitálového transferu v prospech účtu 356 a na ťarchu účtu 353.
Z uvedeného ustanovenia vyplýva pre príslušných správcov kapitol povinnosť účtovať o operáciách týkajúcich sa použitia transferov v rozpočtových organizáciách, ktoré sú v ich pôsobnosti.
Vzhľadom na to, že v uvedenom prípade sa jedná o použitie rozpočtových prostriedkov RO SAV, ktoré sú v zmysle 
§ 9 zákona č. 523/2004 Z. z. o rozpočtových pravidlách verejnej správy zapojené na rozpočet kapitoly SAV, účtuje o týchto účtovných prípadoch kapitola SAV, a to i napriek tomu, že finančné prostriedky boli RO SAV poskytnuté Agentúrou.  

Tabuľka č. 3
Príklad účtovania kapitálového transferu poskytnutého RO SAV v účtovnej jednotke, ktorou je kapitola SAV :
Popis účtovného prípadu	MD	D	
Účtovanie zúčtovacích vzťahov z dôvodu kapitálového transferu poskytnutého zo štátneho rozpočtu RO SAV súčasne s jej kapitálovým výdavkom	356	353	
Zúčtovanie kapitálového transferu podľa informácií získaných od RO SAV	353	356	

Agentúra poskytuje v zmysle zmluvy bežný a kapitálový transfer zo štátneho rozpočtu príspevkovej organizácii SAV platbou na bežný účet. 

V zmysle § 47 Opatrenia sa v štátnej príspevkovej organizácii na účte 352 účtuje prijatý bežný a kapitálový transfer poskytnutý zo štátneho rozpočtu. Pri uzatváraní účtovných kníh tento účet nevykazuje zostatok, preúčtuje sa na účet 353, z ktorého sa v nasledujúcich obdobiach zúčtováva podľa § 19 Opatrenia.

Tabuľka č. 4
Príklad účtovania transferov prijatých od Agentúry v účtovnej jednotke, ktorou je PO SAV :
Popis účtovného prípadu	MD	D	
Prijatý bežný transfer zo štátneho rozpočtu od Agentúry	221	352	
Faktúra za materiál	501	321	
Úhrada faktúry	321	221	
Zúčtovanie bežného transferu zo štátneho rozpočtu do výnosov vo vecnej a časovej súvislosti s výdavkom	352	681	
Odoslanie finančných prostriedkov partnerovi	352	221	
Prijatý kapitálový transfer zo štátneho rozpočtu od Agentúry	221	352	
Faktúra za nákup dlhodobého hmotného majetku (DHM)	042	321	
Úhrada faktúry za DHM	321	221	
Zúčtovanie kapitálového transferu poskytnutého Agentúrou	352	353	
Zaradenie DHM do používania	02X	042	
Odpisy DHM podľa odpisového plánu	551	08X	
Vo vecnej a časovej súvislosti s odpismi zúčtovanie kapitálového transferu zo štátneho rozpočtu do výnosov	353	682	
Odoslanie finančných prostriedkov partnerovi	352	221	

V účtovnej jednotke, ktorá je štátnou rozpočtovou organizáciou a zároveň zriaďovateľom inej rozpočtovej organizácie alebo príspevkovej organizácie, sa kapitálový transfer a bežný transfer poskytnutý štátnej príspevkovej organizácii 
v rámci konsolidovaného celku ústrednej správy účtuje v prospech účtu 225 a na ťarchu účtu 356. Súčasne sa účtuje zúčtovací vzťah na ťarchu účtu 352 a záväzok voči štátnemu rozpočtu v prospech účtu 353. Vo výške bežných výdavkov a vo výške odpisov, opravných položiek a zostatkovej ceny pri vyradení dlhodobého majetku štátnej príspevkovej organizácie sa účtuje zníženie záväzku voči štátnemu rozpočtu na ťarchu účtu 353 a v prospech účtu 356. Vrátenie nepoužitých rozpočtových prostriedkov od príspevkových organizácií sa účtuje na ťarchu účtu 225 a v prospech účtu 356 a súčasne na ťarchu účtu 353 a v prospech účtu 352. Ku dňu, ku ktorému sa zostavuje účtovná závierka, sa konečný zostatok účtu 225 účtuje v prospech účtu 352.      
Z uvedeného ustanovenia vyplýva pre príslušných správcov kapitol povinnosť účtovať o operáciách týkajúcich sa použitia transferov v príspevkových organizáciách v rámci štátnej správy. 
Vzhľadom na to, že v uvedenom prípade sa účtuje o pohybe peňažných prostriedkov (reálny finančný tok) o účtovných prípadoch účtuje Agentúra (viď Tabuľku č. 1).  

Podľa tohto postupu by boli odsúhlasované vzťahy medzi:
-	PO SAV a APVV z titulu bežného a kapitálového transferu od APVV,
-	RO SAV a kapitolou SAV z titulu kapitálového transferu od APVV,
-	Zostatky na účtoch 359 v prípade ich neminutia medzi RO SAV a APVV,
-	APVV voči MŠVVaŠ SR z titulu poskytovaných bežných a kapitálových transferov.